கேள்வி: மனந்தெளிநிலை பற்றி நீங்கள் என்ன அறிந்துள்ளீர்கள்?
பதில்: மனந்தெளிநிலை (''mindfulness'') என்பது ஒருவர் இத்தருணத்தில் தன்னிடம் நிகழும் மன ஓட்டங்கள், உணர்வுகள் மற்றும் புலனுணர்வுகள் மீது குவிக்கும் கவனம் ஆகும். இக்கவனம் விழிநிலையில் வலிந்த நோக்கத்தோடு, எடைபோடாத, அனைத்தையும் ஏற்றுக்கொள்ளும் மனநிலையில் இருக்கும். இதை தியானம் (Meditation) மூலம் பயில முடியும். மனந்தெளிநிலை அனப்பனாசத்தி எனும் புத்த ஆழ்நிலைப் பயிற்சியில் இருந்து தோன்றியது. இப்பயிற்சியானது உளவியல் மருத்துவம், கட்டுப்படுத்தவியலாத அதீதப்பற்று நோய் (OCD), பதட்டம், உளச்சோர்வு, போதை அடிமை போன்ற நிலைகளைச் சரிசெய்யப் பயன்படுகிறது.